KhTZ-16

Ar KhTZ-16 (rusianeg: ХТЗ-16) (diwar anv uzin traktourioù C'harkiv; ukraineg: Харківський Тракторний Завод) a oa ur c'harbed stourm primsavet soviedel implijet e-kerzh an Eil Brezel-bed. Savet e oa bet en ur adimplij stern un traktour STZ-3. Ar c'harbedoù a veze savet e C'harkiv betek ma voe rediet Soviediz da zilec'hiañ anezhi muioc'h er reter. A-benn ar fin e oa bet kaset da Stalingrad. N'eus nemet 70-90 KhTZ-16 hag a oa bet echuet. Bez e oa daou bourzhad er c'harbed. Da gentañ e oa bet armet ar c'harbed gant ur c'hanol enep kirri-nij 37mm, met dre ma oa bet gwelet ne oa ket ponner a-walc'h ar c'hanol evit bezañ efedus e voe kemmet evit ur c'hanol eneptankoù 45mm 20K, hag ouzhpennet ur vindrailherez skañv 7,62mm Degtyarev. Lod eus ar c'harbedoù a oa bet implijet er stourm e trowardroioù Poltava e miz Gwengolo 1941 ha C'harkiv e miz Here 1941. Buan e voent distrujet er stourm a-enep nerzhioù lu an Ahelhttps://tanks-encyclopedia.com/ww2/soviet/soviet_khtz-16.php. Ne voe ket mui produet goude ar bloavezh 1942.
 Notennoù ha daveennoù  

Rummad:Tankoù skañv
Rummad:Tankoù URSS an Eil Brezel-bed
Rummad:Karbedoù stourm primsavet